Document ID: 32014R0900

UREDBA KOMISIJE (EU) št. 900/2014
z dne 15. julija 2014
o spremembi Uredbe (ES) št. 440/2008 o določitvi testnih metod v skladu z Uredbo (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) z namenom njene prilagoditve tehničnemu napredku
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1), ter zlasti člena 13(2) Uredbe,
ob upoštevanju naslednjega:
(1)
Uredba Komisije (ES) št. 440/2008 (2) vsebuje preskusne metode za namene ugotavljanje fizikalno-kemijskih lastnosti, toksičnosti in ekotoksičnosti kemikalij, ki jih je treba uporabiti za namene Uredbe (ES) št. 1907/2006.
(2)
Uredbo (ES) št. 440/2008 je treba posodobiti tako, da se vanjo prednostno vključijo nove in posodobljene preskusne metode, ki jih je pred kratkim sprejel OECD, in da se v skladu z Direktivo 2010/63/EU Evropskega parlamenta in Sveta (3) zagotovi zmanjšanje števila živali za poskusne namene. Opravljena so bila posvetovanja z deležniki o tem osnutku.
(3)
Ta prilagoditev tehničnemu napredku vsebuje šest novih preskusnih metod za ugotavljanje toksičnosti in drugih učinkov na zdravje, vključno s študijo razvojne nevrotoksičnosti, razširjeno enogeneracijsko študijo strupenosti za razmnoževanje, preskusom genskih mutacij in vivo pri gensko spremenjenih glodavcih, preskusom in vitro za preiskovanje učinkov na sintezo steroidnih hormonov ter dvema metodama in vivo za preiskovanje estrogenih in (anti)androgenih učinkov.
(4)
Uredbo (ES) št. 440/2008 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem odbora, ustanovljenega na podlagi člena 133 Uredbe (ES) št. 1907/2006 -
SPREJELA NASLEDNJO UREDBO:
Člen 1
Priloga k Uredbi (ES) št. 440/2008 se spremeni v skladu s Prilogo k tej Uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. julija 2014

Labels: 7
0
1